
Comisia pentru buget,

finanţe şi bănci
Bucureşti, 04.11.2021 

Nr. 4c-2/ 1099
PLx. 175/2019
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra propunerii legislative privind modificarea şi completarea art.291 alin.(2) din Legea nr.227/2015 privind Codul fiscal, trimisă pentru dezbatere pe fond, cu adresa nr.PLx.175/2019, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE

Bogdan-Iulian HUŢUCĂ
Parlamentul României

Comisia pentru buget,

finanţe şi bănci
Bucureşti, 04.11.2021 

Nr. 4c-2/ 1099
PLx. 175/2019
RAPORT
asupra propunerii legislative privind modificarea şi completarea art.291 alin.(2) din Legea nr.227/2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată pentru dezbatere pe fond, cu propunerea legislativă privind modificarea şi completarea art.291 alin.(2) din Legea nr.227/2015 privind Codul fiscal.

Senatul, în calitate de primă Cameră sesizată, a respins inițiativa legislativă în ședința din data de 20 martie 2019.
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

La dezbaterea propunerii legislative s-au avut în vedere avizele favorabile ale Consiliului Legislativ, Consiliului Economic și Social, Comisiei pentru drepturile omului, culte şi problemele minorităţilor naţionale, Comisiei juridice, de disciplină şi imunităţi, Comisiei pentru egalitatea de şanse pentru femei şi bărbaţi și avizele negative ale Comisiei pentru administraţie publică şi amenajarea teritoriului și Comisiei pentru politică economică, reformă şi privatizare.
Prin prezenta inițiativă legislativă se propune introducerea lemnului de foc livrat către populație în categoria livrărilor de bunuri pentru care se aplică cota redusă de TVA de 9%.
În conformitate cu prevederile art.62 din Regulamentul Camerei Deputaţilor, republicat, membrii Comisiei au examinat inițiativa legislativă menţionată mai sus, în şedinţa cu prezență fizică și online din ziua de 3 noiembrie 2021. 

La ședința Comisiei deputații şi-au înregistrat prezența conform listei de prezență. 

La dezbaterea inițiativei legislative a participat, în calitate de invitat, domnul Lucian-Ovidiu Heiuș – secreatr de stat în cadrul Ministerului Finanțelor.

În urma dezbaterii inițiativei legislative şi a opiniilor exprimate, deputații au hotărât cu majoritate de voturi, să propună plenului Camerei Deputaţilor, un raport de respingere a propunerii legislative, deoarece în ședința din ziua de 3 noiembrie 2021 s-a adoptat propunerea legislativă pentru completarea alin.(3) al art.291 din Legea 227/2015 privind Codul fiscal (Plx 8/2018), care prevede aplicarea cotei reduse de TVA de 5% pentru livrarea de lemn de foc către persoanele fizice.
În raport cu obiectul şi conţinutul său, propunerea legislativă face parte din categoria legilor ordinare.

